**Ruža Jozić – GIMNAZIJA SESVETE**

**ČASOPISI I TISKANI MEDIJI -** SREDSTVA PRENOŠENJA I PRIOPĆAVANJA INFORMACIJA

Mediji prenose informacije do najšire publike, a vrste medija su:

* **Elektronički i digitalni mediji** (portali: Tportal.hr, dnevno.hr i dr.); tiskani mediji (časopisi, novine); vizualni, audiovizualni mediji ( glazbeni i filmski sadržaji, stručni, znanstveni, umjetnički sadržaji na CD-u, DVD-u i sl.)
* **Tiskani** **mediji** – ČASOPISI – većeg su opsega, iscrpnije i zanimljivije obrađuju pojedine teme, a njihovi su tekstovi najčešće popraćeni i bogatim slikovnim materijalom.
* Tiskani mediji izlaze u redovitim vremenskim razmacima: tjedno, mjesečno, dvomjesečno; govore o temama koje su usmjerene na određeno stručno i znanstveno područje, uže teme i sl.

**Znanstveni i stručni časopisi (**ZNANOST je skup spoznaja nekog područja, ljudskog znanja o prirodi, čovjeku i društvu utemeljenih na istraživanjima, pokusima i dokazima, itd.):

* Važni su izvori informacija u znanstvenim i stručnim istraživanjima.
* Cilj im je poučiti i potaknuti na daljnje istraživanje, predstaviti najnovija znanja i spoznaje.
* Znanstvena područja koja pokrivaju stručni i znanstveno-popularni časopisi su:

Prirodne znanosti; Tehničke znanosti i tehnologija; Medicinske znanosti; Poljoprivredne znanosti; Društvene znanosti; Umjetničko područje; Humanističke znanosti.

**Dijelovi časopisa:**

* **NASLOVNICA** - prva stranica časopisa, koja obuhvaća sve podatke o časopisu: broj, godina izlaska, cijena, koliko puta izlazi; naglašeni su i naslovi pojedinih *rubrika i članaka*
* **IMPRESUM - č**ine ga svi podaci o časopisu:
* mjesto objavljivanja, izdavač, godina objavljivanja,
* imena osoba koji su sudjelovali u nastanku časopisa, a to su: urednik, lektor, korektor, autori rubrika i članaka, ilustrator
* **ČLANAK u časopisu – tekst ili s**astavak o određenoj temi u novinama, časopisima
* Napisao ga je jedan ili više autora; Intervju s poznatom osobom, rezultati istraživanja…
* **SADRŽAJ ili KAZALO - ističe** koji se sve naslovi članaka pojavljuju u određenom broju časopisa; broj stranice na kojoj se nalazi određeni članak ili rubrika
* **KAKO NASTAJE ČASOPIS**?
* **ČASOPIS** nastaje radom više ljudi od kojih su najvažniji suradnici (pisci tekstova), ilustratori (autori slika i crteža), uredništvo (redakcija), te ljudi koji pripremaju priloge za tisak i tiskaju časopis.
* **UREDNIK** je osoba koja odlučuje koji će se članci objaviti u časopisu; krati preduge tekstove i pojednostavljuje složene tekstove.
* **LEKTOR** – jezični stručnjak koji uređuje tekstove, ispravlja gramatičke i pravopisne

 **P**ogreške.

* **KOREKTOR** - osoba koja pregledava i ispravlja tiskarske pogreške.
* **GRAFIČKO-LIKOVNI UREDNIK** naručuje crteže i fotografije, odlučuje o vizualnom

izgledu **č**asopisa.

Tekstovi u časopisima mogu biti napisani vrlo stručno, znanstveno, popularno-znanstvenim stilom ili pisani jednostavnim i razumljivim jezikom. Učenicima je potrebno predstaviti razne vrste časopisa u školskoj knjižnici, kako bi lakše prepoznali stilove pisanja, njihove karakteristike i načine.

* Znanstveni stil pisanja: iznošenje znanstvenih činjenica, hipoteza, postavki, zaključaka, preporuka i tvrdnji, do kojih se došlo primjenom znanstvenih i istraživačkih metoda.
* Stručni članak u časopisu: stručnim jezikom i terminima opisuje se ili obrazlaže neka stručna tema ili područje neke struke.
* Popularno pisani članak: jednostavnijim stilom pisanja, bez puno stručnih i znanstvenih termina, posvećen nekoj užoj ili široj temi, iz različitih područja ljudskog znanja i interesa.
* Putopisni članak: je vrlo čest u popularnim i istraživačkim časopisima, u kojima putopisci daju osvrt na putovanje, a uz to na popularan način pišu o nekoj pojavi, lokaciji, objektu, spomenicima i sl.
* Zanimljivost: je najkraća forma u časopisima, najčešće do jedne stranice teksta, često je to neka senzacionalna vijest, najnoviji podatak, otkriće, saznanje i sl.

Časopisi se u knjižnicama kompletiraju u **godišta,** dakle sakupljeni svi brojevi jednoga naslova koji su tiskani u jednoj godini (najčešće je to kalendarska godina, dok školski listovi i časopisi izlaze za školsku godinu). Godišta se pohranjuju u kutije predviđene za časopise i redaju po godinama izlaženja za svaki naslov koji knjižnica posjeduje. Školske knjižnice, za razliku od narodnih i specijalnih knjižnica najčešće ne uvezuju časopise kao kompletna godišta, jer za to nemaju ni financijska sredstva, a jednostavnije je korištenje i posudba pojedinačnih brojeva svakoga časopisa.